CELEX: 22017D0526
Language: mt
Date: 2015-09-25 00:00:00
Title: Deċiżjoni tal-Kumitat Konġunt taż-ŻEE Nru 219/2015 tal-25 ta' Settembru 2015 li temenda l-Anness V (Moviment liberu tal-ħaddiema) tal-Ftehim ŻEE [2017/526]

30.3.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 85/41
               
            DEĊIŻJONI TAL-KUMITAT KONĠUNT TAŻ-ŻEE
      Nru 219/2015
      tal-25 ta' Settembru 2015
      li temenda l-Anness V (Moviment liberu tal-ħaddiema) tal-Ftehim ŻEE [2017/526]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva 2014/54/UE tal-Parlament Ewropew u tal-Kunsill tas-16 ta' April 2014 dwar miżuri li jiffaċilitaw l-eżerċizzju tad-drittijiet konferiti fuq ħaddiema fil-kuntest tal-moviment liberu tal-ħaddiema (1) għandha tiġi inkorporata fil-Ftehim ŻEE.
               
            
                  (2)
               
               
                  L-Anness V tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-punt li ġej jiddaħħal wara l-punt 7 (imħassar) tal-Anness V tal-Ftehim ŻEE:
      
         
                     “8.
                  
                  
                     
                        32014 L 0054: Id-Direttiva 2014/54/UE tal-Parlament Ewropew u tal-Kunsill tas-16 ta' April 2014 dwar miżuri li jiffaċilitaw l-eżerċizzju tad-drittijiet konferiti fuq ħaddiema fil-kuntest tal-moviment liberu tal-ħaddiema (ĠU L 128, 30.4.2014, p. 8).
                     Għall-finijiet ta' dan il-Ftehim, id-dispożizzjonijiet tad-Direttiva jinqraw bl-adattamenti li ġejjin:
                     
                                 (a)
                              
                              
                                 Il-kliem “ċittadini tal-Unjoni” għandhom jiġu ssostitwiti bil-kliem “ċittadini tal-Istati Membri tal-UE u l-Istati tal-EFTA”.
                              
                           
                                 (b)
                              
                              
                                 Il-kliem “ħaddiema tal-Unjoni” għandhom jiġu ssotwiti bil-kelma “ħaddiema”.
                              
                           
                                 (c)
                              
                              
                                 Fl-Artikolu 1 u 3, il-kliem “l-Artikolu 45 TFUE” jinbidel bil-kliem “l-Artikolu 28 tal-Ftehim ŻEE”.
                              
                           
                                 (d)
                              
                              
                                 Fl-Artikolu 4, il-kliem “ir-regoli tal-Unjoni dwar il-moviment liberu tal-ħaddiema” għandhom jiġu ssostitwiti bil-kliem “ir-regoli dwar il-moviment liberu tal-ħaddiema skont il-Ftehim ŻEE”.
                              
                           
                                 (e)
                              
                              
                                 Fl-Artikolu 6, il-kliem “dritt tal-Unjoni”għandhom jiġu sostitwiti bil-kliem “il-Ftehim ŻEE”.
                              
                           
                                 (f)
                              
                              
                                 Fl-Artikolu 7, il-kliem “l-Artikolu 21 TFUE u” ma għandhomx japplikaw.”
                              
                           
               
      Artikolu 2
      It-testi tad-Direttiva 2014/54/UE bil-lingwa Islandiża u b'dik Norveġiża, li jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fis-26 ta' Settembru 2015, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
      
         Magħmul fi Brussell, il-25 ta' Settembru 2015.
         
            
               Għall-Kumitat Konġunt taż-ŻEE
            
            
               Il-President
            
            Ingrid SCHULERUD
         
      
      
         (1)  ĠU L 128, 30.4.2014, p. 8.
      
         (*1)  Ma huma indikati l-ebda rekwiżiti kostituzzjonali.